Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка („Службен весник на Република Македонија“ бр. 124/2015), а согласно член 27 и член 34 став 1  од Законот за слободен пристап до информации од јавен карактер („Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од С. И., поднесено против Град Скопје, на 30.10.2026 година го донесе следното 

Р Е Ш Е Н И Е
Жалбата од С. И., поднесено против Град Скопје, заведена во архивата на Агенцијата за заштита на правото на слободен пристап до информациите од јавен карактер под бр.08-382 на 29.10.2026 година СЕ ОТФРЛА како недопуштена.
О Б Р А З Л О Ж Е Н И Е
С. И., како што е наведено во Жалбата, на 25.09.2026 година поднел  Барање за пристап до информации од јавен карактер до Град Скопје, со кое побарала по е-маил да му се достави следната информација:
“ Дали доколку купувам стан во зграда, изградена со одобрение за градење со класа на намена А1, купен во прв промет од инвеститорот, со вкупна цена со вкупен 5% ддв, не е поминат подолг период од 5 години од изградбата во Скопје, договорот за купопродажба во општина ќе подлежи на данок на промет? Се работи за барање за слободен пристап до информации од јавен карактер‘‘.

	Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата ја отфрли како недопуштена, поради следното:
Агенцијата му укажува на Барателот на информации дека со поднесеното Барање за пристап до информации од јавен карактер не бара конкретен документ, туку поставува прашања.
Согласно член 3 став 1 алинеја 2 од Законот за слободен пристап до информации од јавен карактер, “информација од јавен карактер“ е информација во која било форма што ја создал или со која располага имателот на информацијата согласно со неговите надлежности“. 
[bookmark: _GoBack]Согласно член 3 став 1 алинеја 4 од истиот Закон, „документ“ е секој запис на информација без оглед на нејзината физичка форма или карактеристики, пишан или печатен текст, карти, шеми, фотографии, слики, цртежи, скици, работни материјали, како и звучни, гласовни, магнетски или електронски, оптички или видео сники во која било форма, како и пренослива опрема за автоматска обработка на податоци со вградени или пренослив  и мемории за складирање на податоците во дигитална форма.
Имателот на информации не е должен да создава нова информација, или да презема дополнителни дејства од своја надлежност, за да го задоволи Барателот во однос на неговото поднесено Барање на информации за слободен пристап до информации од јавен карактер. 

Согласно  погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.
                                                                                             


                                                                                                              Директор,
                                                                                                           Петар Гајдов







